ที่ มท 0816.2/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

พฤศจิกายน 256๒

เรื่อง ขอแจ้งเวียนแผนการดำเนินงานโครงการอาหารกลางวันและการลงพื้นที่ตรวจเยี่ยมโรงเรียนในสังกัดสำนักงานคณะกรรมการการศึกษาขั้นพื้นฐาน (สพฐ.) ของสำนักงานคณะกรรมการป้องกันและปราบปราม  
การทุจริตในภาครัฐ

เรียน ผู้ว่าราชการจังหวัดทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการป้องกันและปราบปรามการทุจริตในภาครัฐ

ด่วนที่สุด ที่ ปป ๐๐๑๐/๑๐๗๓ ลงวันที่ ๑๓ พฤศจิกายน 256๒ จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการป้องกัน  
และปราบปรามการทุจริตในภาครัฐ (สำนักงาน ป.ป.ท.) ว่า เพื่อให้การลงพื้นที่ตรวจเยี่ยมโรงเรียนในสังกัดสำนักงานคณะกรรมการการศึกษาขั้นพื้นฐานทั่วประเทศ เป็นไปอย่างมีประสิทธิภาพ สำนักงาน ป.ป.ท.   
จึงขอความอนุเคราะห์กรมส่งเสริมการปกครองท้องถิ่นแจ้งเวียนแผนการดำเนินงานโครงการอาหารกลางวัน  
และการลงพื้นที่ตรวจเยี่ยมโรงเรียนในสังกัดสำนักงานคณะกรรมการการศึกษาขั้นพื้นฐาน (สพฐ.)   
โดยขอให้หน่วยงานในสังกัดและองค์กรปกครองส่วนท้องถิ่น ได้ร่วมสนับสนุนข้อมูลที่เกี่ยวข้องและเป็นประโยชน์ต่อการลงพื้นที่ตรวจเยี่ยมของสำนักงาน ป.ป.ท. รายละเอียดปรากฏตามสิ่งที่ส่งมาด้วย

เพื่อให้การสนับสนุนการลงพื้นที่ตรวจเยี่ยมของสำนักงาน ป.ป.ท. เป็นไปด้วยความเรียบร้อย   
และบรรลุวัตถุประสงค์ กรมส่งเสริมการปกครองท้องถิ่นจึงขอความร่วมมือจังหวัดดำเนินการ ดังนี้

๑. แจ้งองค์กรปกครองส่วนท้องถิ่นในพื้นที่ให้การสนับสนุนข้อมูลที่เป็นประโยชน์ต่อการตรวจสอบโครงการอาหารกลางวันของสำนักงาน ป.ป.ท.

๒. มอบหมายให้ท้องถิ่นจังหวัดหรือผู้แทน และท้องถิ่นอำเภอในพื้นที่ ร่วมให้การสนับสนุนข้อมูลที่เกี่ยวข้องกับโครงการอาหารกลางวันดังกล่าว

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 90๒๑-๓ ต่อ 304, 313 – ๓๑5

โทรสาร 0 2241 90๒๑-๓ ต่อ ๓๑๘

ผู้ประสานงาน นายวันเลิศ โพธิวรกิจ ๐๖ ๒๖๐๓ ๖๑๖๔